Tash Yong

Nur Natasha Shazlia Rosli (lahir 17 November 1990) atau lebih dikenali sebagai Tash Yong (kadangkala ditulis sebagai Tash Young; Jawi: تص يوڠ) merupakan seorang pelakon, model dan penyanyi wanita Malaysia dan anak kepada komposer muzik terkenal, Rosli Selasih. Beliau terkenal dengan peranan lakonan di televisyen termasuk Cinta Ibadah (2014), Memori Cinta Suraya (2015), Menantu Ting Tong (2016) dan  Shhh... I Love You (2017). Sebagai pelakon filem, kerjaya filem Tash bermula dengan Kastil Tua (2015).

Kehidupan awal
Tash dilahirkan pada 17 November 1990 di Kangar, Perlis dan dibesarkan di Cheras, Kuala Lumpur. Beliau merupakan anak sulung dari lapan beradik dan mempunyai darah kacukan Melayu dan Siam kerana bapa beliau berketurunan Melayu manakala ibu beliau berketurunan Siam. Bapa beliau ialah Rosli Selasih (lahir Rosli Md Kasa) merupakan seorang komposer ternama Malaysia, ibunya ialah Rozalini Mat Ghani. Beliau merupakan pemegang Diploma Teater di Akademi Seni Budaya Dan Warisan Kebangsaan. (ASWARA).

Kerjaya
Tash memulakan kerjaya lakonan dengan menjayakan pementasan teater Chow Kit Road yang berlangsung di Panggung Sari, Istana Budaya pada tahun 2013. Pada tahun berikutnya, beliau muncul dalam drama Cinta Ibadah di Astro Prima, seterusnya muncul dalam telefilem Kerana Anggun arahan Aziz M. Osman, memegang watak sebagai GRO. Beliau pernah menjadi penyanyi di acara penutup Sukan Asia Tenggara 2001 (Sukan SEA 2001) dan pernah menyertai Mentor musim ketiga, Tash berkata dalam temuramah bersama Harian Metro:

Beliau juga pernah berlakon bersama Syazuwan Hassan dalam drama Terjatuh in Love terbitan Pusat Beli-belah The Mines pada 2014. Tash muncul dalam telenovela 137 episod Memori Cinta Suraya lakonan bersama Anzalna Nasir, Hisyam Hamid dan Afiq Muiz. Beliau berlakon bersama Zamarul Hisham dan Izara Aishah dalam drama Cinta Masam Manis, melakonkan watak Fia.

Kerjaya filem Tash bermula pada 2015 dengan berlakon dalam sebuah filem seram gabungan Malaysia-Indonesia, Kastil Tua arahan Chiska Doppert, yang mana beliau melakonkan watak sebagai Helen.

Tash merupakan antara selebriti yang mengambil bahagian dalam Guardian Women Empowerment Programme anjuran Guardian Malaysia, yang turut disertai oleh Sazzy Falak.

Beliau mengumumkan pada Ogos 2019 bahawa bakal muncul dengan single pertamanya yang dijangka akan dilancarkan dalam tempoh terdekat. Beliau memegang watak Suraya dalam Hero: Jangan Bikin Panas yang ditayangkan pada 3 Oktober 2019 dan turut dibintangi oleh Hisyam Hamid, Bell Ngasri, Mark Adam dan Elisya Sandha.

Pada Februari 2020, Tash melancarkan single solo pertamanya, "Lepas" hasil nukilan Zah Amirul.

Kehidupan peribadi
Dalam temuramah bersama Harian Metro pada 19 September 2017, Tash mendedahkan panggilan ‘hey perempuan’ dianggap sebagai satu penghinaan buatnya dan mengguris perasaannya sebagai wanita: "Saya berasa sangat malu apabila kru produksi itu memanggil saya 'hey perempuan' ketika memberi arahan dan perbuatan berkenaan pada saya sangat biadap dan tidak profesional. Itu tidak termasuk kata kesat yang lain."

Tash sebelum ini pernah menafikan beliau mempunyai hubungan istimewa dengan pengurusnya, GG, malah hubungannya dan GG bagaikan saudara. Beliau turut memberitahu keluarganya juga rapat dengan pengurusnya.

Beliau juga ialah seorang yang aktif di Instagram dan mempunyai seramai 129,000 pengikut serta bergerak aktif bersama kelab peminatnya, Tash Yong Squad (TYS).

Beliau mula memakai tudung semasa Aidiladha pada Julai 2019, namun mengumumkan tidak lagi bertudung pada 2023.

Filemografi

Filem

Drama

Telefilem

Iklan

Teater

Televisyen

Diskografi

Rujukan

Pautan luar
 
 
 

Kelahiran 1990
Orang hidup
Orang dari Perlis
Pelakon wanita Malaysia
Pelakon wanita Malaysia abad ke-21
Orang Malaysia berketurunan Melayu
Muslim Malaysia
Orang Malaysia berketurunan Siam
Peragawati Malaysia
Pelakon televisyen Malaysia
Pelakon filem Malaysia
Pelakon pentas Malaysia
Penyanyi wanita Malaysia
Peserta Mentor
Alumni Akademi Seni Budaya dan Warisan Kebangsaan